Fidoyilar mahallasi. Fidoyilar mahallasi – Toshkent shahar Yashnobod tumanidagi mahalla. Choʻlpon, Mashinasozlar, Doʻstobod, Amir Temur, Navroʻzobod, Qadriyat mahallalari bilan chegaradosh. 2005-yilda Harbiylar mahallasi nomi bilan tashkil etilgan. Mahallada asosan harbiylar oilalari yashashi bois shunday atalgan. Aholisi 2 864 kishi, asosan, ruslar, oʻzbeklar va 15 ga yaqin millat vakillari yashaydi. Mahalla hududida zobitlar klubi, kutubxona, stadion va suzish havzasi mavjud. Mahalla nomini tartibga keltirish maqsadida, 2016-yil 21-apreldagi Xalq deputatlari Toshkent shahar kengashi qaroriga binoan mahalla nomi "Fidoyilar" deb oʻzgartirilgan. Maydoni 243,8 gektar.